Title: Razvid dobrodelnih organizacij
Course: Ne-enakost, izključenost in revščina kot izziv v VIZ / P1 > Section: 👥 Srečanje v živo

EAPN -  European Anti-Poverty Network

Evropska mreža za boj proti revščini (European Anti-Poverty Network - EAPN) je mreža neodvisnih nevladnih organizacij, ki od leta 1990 skupaj z ljudmi z neposredno izkušnjo revščine delujejo na področju boja proti revščini in socialni izključenosti.

UNICEF -sklad Združenih narodov za otroke

UNICEF je sklad Združenih narodov za otroke. So edina agencija v okviru Združenih narodov, ki je posvečena izključno otrokom in skrbi za njihovo preživetje, zaščito in razvoj. So tako humanitarna kot razvojna agencija, kar pomeni, da pomagajo z nujno humanitarno pomočjo, da rešujejo otroška življenja ob naravnih nesrečah in vojnih spopadih, in da v sodelovanju s partnerji in vladami dolgoročno razvijajo in krepijo sisteme za zaščito, izobraževanje in zdravje otrok.

Zveza prijateljev mladineSlovenije (ZPMS)

Je nevladna, prostovoljna, človekoljubna in neprofitna organizacija. Deluje že od leta 1953 in so vedno bolj nepogrešljiv sogovornik v sodobno organizirani civilni družbi. Temeljni cilj je dvig kakovosti življenja otrok, mladostnikov in družin, zastopanje in uveljavljanje njihovih interesov in potreb ter zaščita njihovih pravic.  Njihovo delovanje temelji na razvijanju vrednot prostovoljnega dela in negovanju dobrih medčloveških odnosov.

SLOGA - Platforma nevladnih organizacij za razvoj, globalno učenje in humanitarno pomoč

Sloga je platforma nevladnih organizacij za razvoj, globalno učenje in humanitarno pomoč, ki jo je leta 2016 ustanovilo 19 nevladnih organizacij za boljše povezovanje, večanje sinergijskih učinkov medsebojnega delovanja in večjo razpoznavnost slovenskih NVO na evropski oziroma mednarodni ravni.

Slovenska filantropija

Glavne naloge programa Prostovoljstvo so promocija prostovoljstva, svetovanje, izobraževanja, povezovanje in zagovorništvo. Prostovoljstvo promovirajo preko podelitve različnih nazivov: Junaki našega časa (prostovoljstvo med šolarji in dijaki), Naj mentor/ica prostovoljcev, Najboljša prostovoljska zgodba, Naj projekt medgeneracijskega prostovoljstva …

Razvid splošnih dobrodelnih organizacij in organizacij za samopomoč

Razvid humanitarnih organizacij Ministrstva za delo, družino, socialne zadeve in enake možnosti

Drugi pomembni akterji na področju prostovoljstva v Sloveniji

- Področje prostovoljstva sistemsko spremlja Služba za nevladne organizacije pri Ministrstvu za javno upravo.
- Zavod Movit, ki izvaja naloge Nacionalne agencije v programih EU na področju mladine in promovira, izobražuje ter podeljuje akreditacije na področju ESE - Evropska solidarnostna enota.
- Zavod Voluntariat promovira ideje miru, družbene pravičnosti, trajnostnega razvoja in mednarodnega sodelovanja ter solidarnosti skozi prostovoljno delo in prostovoljne projekte. So najboljši naslov za informacije, povezane s prostovoljstvom v tujini.
- Mladinski svet Slovenije spodbuja prostovoljstvo med mladimi in že od leta 2002 organizira natečaj Naj prostovoljec leta.
- Odbor RS za podelitev državnih priznanj na področju prostovoljstva, ki že od leta 2011 podeljuje državno nagrado in priznanja na področju prostovoljstva.